stanford-oval/wikipedia huggingface dataset:
วัดเจดีย์เหลี่ยม
ประวัติ

วัดเจดีย์เหลี่ยม หรือ วัดกู่คำ สร้างเมื่อ พ.ศ. 1831 โดยพญามังราย ซึ่งโปรดให้นำดินที่ขุดได้จากหนองต่างใกล้กับคุ้มของพระองค์ในเวียงกุมกามมาทำอิฐเพื่อก่อกู่คำ ตามตำนานพื้นเมืองเชียงใหม่กล่าวว่า
"เจ้ามังรายว่า คูมาสร้างเวียงกุมกามเปนที่เพิงใจนัก ควรคูจักก่อเจติยะไว้เปนที่ไหว้แลปูชาดีชะแล ในปีเปิกใจ้ สกราชได้ ๖๕๐ ตัว เจ้ามังรายจิ่งหื้อไพเอาดินหนองต่างมาก่อเจติยะกู่ฅำวันนั้นแล"
สันนิษฐานว่าการสร้างกู่คำในสมัยพญามังรายคงใช้อิฐประกอบกับศิลาแลง ซึ่งตำนานมูลศาสนากล่าวว่า
"ท่าน (พญามังราย) ยินดีในศาสนาพระพุทธเจ้า จักใคร่กระทำบุญอันใหญ่ เป็นต้นว่าสร้างเจดีย์นั้น จึงให้อำมาตย์ทั้งหลายหาหินมาแล้วก็ให้ก่อเป็น 4 เหลี่ยม แต่ละด้านให้มีพระพุทธรูปเจ้า 14 องค์ แล้วให้ใส่คำแต่ยอดลงมาดูงามนัก ใส่ชื่อว่ากู่คำ แล้วให้ฉลองและถวายมหาทาน กับทั้งเครื่องอัฐบริขารแก่สงฆ์เจ้ามากนักแล"
หินที่กล่าวในตำนานมูลศาสนา คงหมายถึงศิลาแลง ซึ่งสอดคล้องกับคำบอกเล่าของผู้สูงอายุเกี่ยวกับลักษณะของเจดีย์กู่คำก่อนการบูรณะเมื่อ พ.ศ. 2451 ว่า มีสภาพเป็นเจดีย์กลวง ข้างในเจดีย์มีทางเข้าออกได้ ภายในก่อด้วยศิลาแลงทั้งนั้น แต่ข้างนอกก่อเป็นอิฐมี 5 ชั้น
โคลงนิราชหริภุญชัยสมัยพญาแก้วผู้แต่งได้กล่าวถึงวัดกู่คำว่า เป็นวัดที่พญามังรายสร้างเพื่อบรรจุอัฐิพระมเหสีของพระองค์พระองค์หนึ่ง ซึ่งกล่าวไว้ดังนี้
| 0 | 1 | 2 |
| --- | --- | --- |
| ๏ อารามรมเยศเมิ้น |  | มังราย |
| นามกู่คำหลวงหลาย |  | เช่นท้าว |
| หกสิบสยมภูยาย |  | ยังรอด งามเอ่ |
| แปลงคู่นุชน้องน้าว |  | นาฏโอ้โรทา |
— โคลงนิราศหริภุญชัย
แต่หลักฐานจากจารึกสถานที่ประดิษฐานพระธาตุ พ.ศ. 2006 สมัยพญาแก้วเช่นเดียวกัน กล่าวว่ากู่คำเป็นที่ประดิษฐานพระบรมสารีริกธาตุ "กู่คำกูมกามไว้ธาตุดู(ก)คางขวา"
เจดีย์กู่คำมีลักษณะเป็นสี่เหลี่ยมมีพระพุทธรูปยืนด้านละ 15 องค์ แต่ละด้านมีซุ้มพระชั้นละ 3 องค์ มี 5 ชั้น รวมทั้งหมด 60 องค์ เป็นการลอกเลียนแบบเจดีย์กู่กุด วัดจามเทวี เหตุที่ได้ชื่อว่ากู่คำ เพราะมีการประดับด้วยทองคำลงมาตั้งแต่ยอด แต่เนื่องจากได้รับการบูรณะครั้งใหญ่เมื่อ พ.ศ. 2451 โดยรองอำมาตย์เอก หลวงโยนะการพิจิตร (หม่องปันโหย่ อุปะโยคิน) คหบดีชาวพม่า ทำให้พระพุทธรูป ซุ้มพระ ลายพรรณพฤกษากลายเป็นรูปแบบศิลปะพม่าไป และมีการเพิ่มพระพุทธรูปนั่งอีก 4 องค์ รวมทั้งหมด 64 องค์ เพื่อให้เท่ากับอายุของรองอำมาตย์เอก หลวงโยนะการพิจิตร (หม่องปันโหย่ อุปะโยคิน) ในขณะนั้นด้วย
เนื่องจากกู่คำมีความสำคัญ จึงได้รับการทำนุบำรุงสืบต่อกันมา จากการขุดแต่งบูรณะและศึกษาของสายันต์ ไพรชาญจิตร์ ชี้ให้เห็นว่า การก่อสร้างลานประทักษิณและกำแพงแก้วของวัดกู่คำตั้งแต่ครั้งแรกจนปัจจุบัน มีการก่อสร้างมาแล้ว 7 ครั้ง
อนึ่ง วันที่ 8 ธันวาคม พ.ศ. 2539 มีการค้นพบเศษชิ้นส่วนจารึกอักษรไทยสุโขทัย อายุพุทธศตวรรษ 19–20 บริเวณนอกกำแพงแก้วด้านทิศตะวันตกของเจดีย์กู่คำ ซึ่งรูปอักษรและรูปสระในจารึกมีลักษณะใกล้เคียงกับจารึกพ่อขุนรามคำแหงมาก เป็นหลักฐานสำคัญที่บ่งบอกถึงอารยธรรมการใช้อักษรภาษาของกลุ่มชนคนไทยแถบลุ่มแม่น้ำปิงในช่วงสมัยปลายพุทธศตวรรษที่ 19 ปัจจุบันเก็บรักษาที่พิพิธภัณฑสถานแห่งชาติ เชียงใหม่
พญาแก้ว

| พระเจ้าศิริธรรมจักรพรรดิ (พญาแก้ว) |
| --- | --- |

พระเจ้าเชียงใหม่
ครองราชย์: พ.ศ. 2038-2068
ราชาภิเษก: พ.ศ. 2039
รัชกาลก่อนหน้า: พญายอดเชียงราย
รัชกาลถัดไป: พระเมืองเกษเกล้า

ประสูติ: พ.ศ. 2026
สวรรคต: พ.ศ. 2068
ราชวงศ์: ราชวงศ์มังราย
พระราชบิดา: พญายอดเชียงราย
พระราชมารดา: พระนางสิริยศวดีเทวี
พระเจ้าศิริธรรมจักรพรรดิ  หรือพญาแก้ว (พระเมืองแก้ว) (ไทยถิ่นเหนือ: )เป็นพระมหากษัตริย์พระองค์ที่ 11 ในราชวงศ์มังราย แห่งอาณาจักรล้านนา ทรงครองราชย์ใน พ.ศ. 2038 - 2068 พญาแก้ว มีพระนามที่เรียกกันต่าง ๆ คือ พระเมืองแก้ว หรือพ่อท้าวแก้ว หรือเจ้ารัตนราชกุมาร หรือพญาแก้วภูตาธิปติราช หรือ พระเจ้าติลกปนัดดาธิราช ทรงเป็นพระปนัดดาของพระเจ้าติโลกราช และเป็นราชบุตรของพญายอดเชียงรายกับพระนางสิริยศวดีเทวี(เทวีปงน้อย) ประสูติในปีขาล ได้รับราชาภิเษกเมื่อชนมายุ 13 ปี ในวันเพ็ญเดือน 9 พ.ศ. 2039
พระกรณียกิจ

ด้านการสงคราม ทรงรบกับอยุธยาที่ชายแดน พ.ศ. 2050 ทรงส่งกองทัพไปตีสุโขทัยแต่ไม่สำเร็จ ต่อมาปี พ.ศ. 2058 สมเด็จพระรามาธิบดีที่ 2 (พ.ศ. 2034-72) แห่งอยุธยาขึ้นมาตีลำปางแตก แล้วกวาดต้อนผู้คนกลับไป
ด้านทำนุบำรุงบ้านเมือง ทรงให้ก่อกำแพงเมืองลำพูนด้วยอิฐ ปี พ.ศ. 2060 เพื่อป้องกันข้าศึก จากนั้นจึงก่อกำแพงเมืองเชียงใหม่ให้แข็งแรงเพื่อป้องกันการยิงด้วยปืนใหญ่ และ พ.ศ. 2061 ให้สร้างสะพานใหญ่ข้ามแม่น้ำปิงที่ท่าสถานหลวง
ด้านการทำนุบำรุงศาสนา พญาแก้ว ทรงเลื่อมใสในพุทธศาสนาและบำเพ็ญทานเป็นเอนก ทรงสร้างปูชนียสถานและถาวรวัตถุต่าง ๆ มากมาย เช่น สร้างวัดปุพพาราม ในปีมะโรง พ.ศ. 2040 ต่อมาปีมะเมียทรงสร้างปราสาทในวัดนั้น ปีระกาทรงฉลองพระไตรปิฏกฉบับลงทอง และหอพระมณเฑียรธรรมที่โปรดให้สร้างไว้ ณ วัดปุพพาราม
หม่อมลำดวน

| หม่อมลำดวน |
| --- | --- |
เกิด: พ.ศ. 2322 อาณาจักรธนบุรี ลำดวน
เสียชีวิต: พ.ศ. 2347 (25 ปี) กรุงเทพพระมหานคร อาณาจักรรัตนโกสินทร์
ราชวงศ์: จักรี
บิดา: สมเด็จพระบวรราชเจ้ามหาสุรสิงหนาท
มารดา: เจ้าจอมมารดาขะ
ศาสนา: เถรวาท

ถูกกล่าวหา: ประทุษร้ายต่อองค์พระมหากษัตริย์
รับโทษ: สำเร็จโทษด้วยท่อนจันทน์
 
หม่อมลำดวน หรือ พระเจ้าราชวรวงศ์เธอ พระองค์เจ้าลำดวน (พ.ศ. 2322 — พ.ศ. 2347) พระราชโอรสพระองค์ใหญ่ในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขะ
ประวัติ

หม่อมลำดวน ประสูติเมื่อพ.ศ. 2322 พระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขะ เมื่อครั้งพระบิดายังดำรงพระยศเป็น เจ้าพระยาสุรสีห์พิษณุวาธิราช (บุญมา) แม่ทัพมณฑลฝ่ายเหนือและผู้สำเร็จราชการเมืองพิษณุโลก ในรัชสมัยสมเด็จพระเจ้ากรุงธนบุรี
หลังจากที่สมเด็จเจ้าพระยามหากษัตริย์ศึกได้ปราบดาภิเษกขึ้นเป็นปฐมกษัตริย์แห่งราชวงศ์จักรี พระองค์ในฐานะพระราชโอรสในกรมพระราชวังบวรสถานมงคลจึงได้เลื่อนขึ้นเป็น พระเจ้าหลานเธอ พระองค์เจ้าลำดวน
คราวสมเด็จพระบวรราชเจ้ามหาสุรสิงหนาทประชวรใกล้สวรรคต พระองค์เจ้าลำดวน พระองค์เจ้าอินทปัต และพระยากลาโหมราชเสนา (ทองอิน) ได้ร่วมกันคิดการกบฎ และร่วมมือกันตั้งกองเกลี้ยกล่อมหาคนที่ดีมีวิชาความรู้มาทดลองกันในวังพระองค์เจ้าลำดวน ถ้าพลั้งพลาดล้มตายลงก็ฝังเสียในกำแพงวังเป็นหลายคน ครั้นสมเด็จพระบวรราชเจ้ามหาสุรสิงหนาทสวรรคตแล้ว พระบาทสมเด็จพระเจ้าอยู่หัวจึงให้ข้าราชการที่สัตย์ซื่อคิดไปเข้าเกลี้ยกล่อม จึงได้ความจริงมากราบทูลทรงทราบทุกประการ ครั้น ณ วันเสาร์ เดือน 3 ขึ้น 2 ค่ำ ก็ให้จับพระองค์เจ้าลำดวน พระองค์เจ้าอินทปัต มาชำระรับเป็นสัตย์ ซัดถึงพระยากลาโหมราชเสนา (ทองอิน) ครั้นมาถึง ณ วันอังคาร เดือน 3 ขึ้น 5 ค่ำ จับพระยากลาโหม (ทองอิน) กับพรรคพวกได้สิ้น พระยากลาโหม (ทองอิน) ให้การว่าวันถวายพระเพลิงเป็นวันจะลงมือทำการประทุษร้าย จึงโปรดให้ถอดพระองค์เจ้าลำดวน พระองค์เจ้าอินทปัตเสียจากเกียรติยศพระองค์เจ้าแล้วเอาหม่อมลำดวน หม่อมอินทปัต ไปสำเร็จโทษเสียด้วยท่อนจันทน์ ส่วนพระยากลาโหมราชเสนากับพรรคพวกนั้น ให้เอาไปประหารชีวิต
นายกรัฐมนตรีกรีซ

| นายกรัฐมนตรี แห่งสาธารณรัฐเฮลเลนิก |
| --- | --- |
Πρωθυπουργός της Ελληνικής Δημοκρατίας
ตรารัฐบาล
ธงชาติ
ผู้ดำรงตำแหน่งคนปัจจุบัน จีร์ยาโกส มิตโซตาจิส ตั้งแต่ 25 พฤษภาคม ค.ศ. 2023
รัฐบาลกรีซ
สมาชิกของ:  คณะรัฐมนตรี  รัฐสภา  สภายุโรป 
รายงานต่อ: รัฐสภา ประธานาธิบดี
จวน: Maximos Mansion
ผู้แต่งตั้ง: ประธานาธิบดีกรีซ
วาระ: 4 ปี (ต่อใหม่ได้)
ผู้ประเดิมตำแหน่ง: สปีรีโดน ตรีกูปิส
สถาปนา: 13 มกราคม 1822; 203 ปีก่อน (1822-01-13)
รอง: รองนายกรัฐมนตรี
เงินตอบแทน: 99,420 ยูโรต่อปี
เว็บไซต์: สำนักนายกรัฐมนตรี
นายกรัฐมนตรีแห่งสาธารณรัฐเฮลเลนิก (กรีก: Πρωθυπουργός της Ελληνικής Δημοκρατίας) หรือ นายกรัฐมนตรีกรีซ (Πρωθυπουργός της Ελλάδας) เป็นหัวหน้ารัฐบาลของประเทศกรีซและเป็นประธานคณะรัฐมนตรีกรีซ นายกรัฐมนตรีคนปัจจุบัน คือ จีร์ยาโกส มิตโซตาจิส ซึ่งเข้ารับตำแหน่งเป็นครั้งที่ 2 เมื่อวันที่ 26 มิถุนายน ค.ศ. 2023
การเลือกตั้งและการแต่งตั้งนายกรัฐมนตรี

นายกรัฐมนตรีจะได้รับการแต่งตั้งอย่างเป็นทางการโดยประธานาธิบดี
ตามมาตรา 37 ของรัฐธรรมนูญ ประธานาธิบดีจะแต่งตั้งหัวหน้าพรรคการเมืองที่มีที่นั่งส่วนใหญ่ในรัฐสภาเป็นนายกรัฐมนตรี แต่หากไม่มีพรรคใดได้เสียงข้างมากโดยสมบูรณ์ ประธานาธิบดีจะต้องมอบอำนาจให้หัวหน้าพรรคที่มีคะแนนเสียงข้างมาก (หลายพรรค) ร่วมกันหารือ เพื่อยืนยันความเป็นไปได้ในการจัดตั้งรัฐบาลโดยได้รับความไว้วางใจจากรัฐสภา
หากไม่สามารถจัดตั้งรัฐบาลได้ ประธานาธิบดีก็จะมอบอำนาจการสอบสวนให้กับหัวหน้าพรรคที่ใหญ่เป็นอันดับสองในรัฐสภา และหากไม่ประสบผลสำเร็จ ก็ให้มอบอำนาจการสอบสวนให้กับหัวหน้าพรรคที่ใหญ่เป็นอันดับสามในรัฐสภา คำสั่งสอบสวนแต่ละครั้งให้มีผลใช้บังคับเป็นเวลา 3 วัน
หากคำสั่งสอบสวนทั้งหมดไม่ประสบผลสำเร็จและไม่สามารถจัดตั้งคณะรัฐมนตรีโดยได้รับความไว้วางใจจากรัฐสภาได้ ประธานาธิบดีจะเรียกหัวหน้าพรรคทั้งหมดโดยจะพยายามจัดตั้งคณะรัฐมนตรีที่ประกอบด้วยทุกพรรคในรัฐสภา หากยังไม่ประสบผลสำเร็จ ให้ประธานาธิบดีมอบหมายให้ประธานศาลปกครองสูงสุด ศาลแพ่ง และศาลอาญาสูงสุด หรือศาลผู้ตรวจบัญชี จัดตั้งคณะรัฐมนตรีให้เป็นที่ยอมรับอย่างกว้างขวางมากที่สุด เพื่อดำเนินการเลือกตั้งภายหลังประธานาธิบดียุบสภา
ดังนั้นการเลือกตั้งสมาชิกของพรรคใดพรรคหนึ่งเข้าสู่รัฐสภาจึงเท่ากับการลงคะแนนให้หัวหน้าพรรคนั้นดำรงตำแหน่งนายกรัฐมนตรี
อำนวย กลัสนิมิ

| เนรมิต |
| --- | --- |
เนรมิต เมื่อ พ.ศ. 2503 ระหว่างถ่ายทำ เสือเฒ่า
สารนิเทศภูมิหลัง
เกิด: พ.ศ. 2458 อำนวย กลัสนิมิ
เสียชีวิต: 19 กุมภาพันธ์ พ.ศ. 2548 (90 ปี)
อาชีพ: ผู้อำนวยการสร้าง ผู้กำกับภาพยนตร์ ละครเวที
ปีที่แสดง: 2485−2528
ผลงานเด่น: ร่วมประพันธ์เพลงน้ำตาแสงไต้ กับ ทวี ณ บางช้าง (ครูมารุต)
ศิลปินแห่งชาติ: พ.ศ. 2538 − สาขาศิลปะการแสดง (ผู้สร้างภาพยนตร์-ผู้กำกับการแสดง)
ชมรมวิจารณ์บันเทิง: พ.ศ. 2535 − รางวัลพิเศษ "เกียรติคุณแห่งความสำเร็จ"
ThaiFilmDb
ใจเพชร (2506)
พันธุ์ลูกหม้อ (2507)
สิงห์ล่าสิงห์ (2507)
อำนวย กลัสนิมิ หรือ ครูเนรมิต (พ.ศ. 2458 − 19 กุมภาพันธ์ พ.ศ. 2548) เป็นผู้กำกับภาพยนตร์ ผู้สร้างภาพยนตร์ ผู้บุกเบิกการสร้างภาพยนตร์ไทยด้วยฟิล์ม 16 ม.ม.  ได้รับการยกย่องเป็นศิลปินแห่งชาติ สาขาศิลปะการแสดง (ผู้สร้างภาพยนตร์-ผู้กำกับภาพยนตร์) ประจำปี พ.ศ. 2538
ประวัติ

กำกับภาพยนตร์เรื่องแรก  บ้านไร่นาเรา ที่มีเนื้อหาปลุกใจให้รักชาติ สร้างโดยกองภาพยนตร์ทหารอากาศ ตามนโยบายของรัฐบาลจอมพล ป. พิบูลสงคราม เมื่อปี พ.ศ. 2485
ต่อมากำกับละครเวที ร่วมกับ ทวี ณ บางช้าง (หรือ ครูมารุต) ให้กับคณะละครศิวารมย์ และคณะอัศวินการละครอีกหลายเรื่อง เช่น เรื่อง พันท้ายนรสิงห์ ฯลฯ  รวมทั้งกำกับภาพยนตร์อีกจำนวนมาก
ภาพยนตร์ 16 มม.เด่น ๆ ที่สร้างชื่อเสียงอย่างมาก ได้แก่ โบตั๋น (2498) สามารถทำรายได้ถึงหนึ่งล้านบาท, หงษ์หยก (2499) ที่มีเก่อ หลานนักแสดงจากฮ่องกง ร่วมแสดงและขับร้องเพลงประกอบ, วรรณกรรมอมตะของยาขอบ ผู้ชนะสิบทิศ (2509−2510) ซึ่งต้องลงทุนสูงใช้ผู้แสดงจำนวนนับร้อยในฉากพลทหารและช้างศึกโจมตีเมือง หรือการรบแบบประจันหน้าในพื้นที่เต็มไปด้วยโคลนกลางทุ่ง ให้บรรยากาศสมจริงของสมรภูมิสมัยโบราณ ซึ่งเป็นไปด้วยความยากลำบากทั้งนักแสดงและมุมกล้องทั้งก่อนและระหว่างการถ่ายทำ ฯลฯ
เรื่องอื่น ๆ ล้วนประสบความสำเร็จอย่างดี เช่น สาปสวาท, วิมานไฟ, พระจันทร์แดง, แม่ย่านาง, ค่าของคน, สื่อกามเทพ, ชลาลัย และ ผู้กองยอดรัก เป็นต้น
ผลงานภาพยนตร์

เจ้าแพร (2512)
วิมานไฟ (2512)
รอยพราน (2512)
ลอยกระทง (2512)
ขุนทาส (2513)
คู่สร้าง (2513)
พระจันทร์แดง (2513)
แม่ย่านาง (2513)
ค่าของคน (2514)
สื่อกามเทพ (2514) - ร่วมกับ ชาลี อินทรวิจิตร
เหนือพญายม (2514)
มนต์รักดอกคำใต้ (2515)
สวนสน (2515) - ร่วมกับ ชาลี อินทรวิจิตร
สาวขบเผาะ (2515)
ชลาลัย (2516)
ผู้กองยอดรัก (2516)
ส้มตำ (2516)
กังหันสวาท (2517)
คุณหญิงนอกทำเนียบ (2517)
ดอกคูนเสียงแคน (2517)
ตลาดอารมณ์ (2517)
รอยมลทิน (2517)
แดงอังคาร (2519) ร่วมกับ สรพงศ์ ชาตรี
ไอ้แสบ (2519)
ผีเพื่อนรัก (2521) ร่วมกับ สรพงศ์ ชาตรี
ยมบาลจ๋า (2521)
2 พยัคฆ์ (2523) ร่วมกับ สรพงศ์ ชาตรี
ขุนแผน ตอนปราบจระเข้เถรขวาด (2525)
พันท้ายนรสิงห์ (2525) ร่วมกับ สรพงศ์ ชาตรี
บทภาพยนตร์

ขุนทาส (2513)
แดงอังคาร (2519) ร่วมกับ สรพงศ์ ชาตรี
รอยไถ (2522) ร่วมกับ สรพงศ์ ชาตรี
รางวัล

รางวัลพิเศษ "เกียรติคุณแห่งความสำเร็จ"  รางวัลชมรมวิจารณ์บันเทิง ประจำปี พ.ศ. 2535
ศิลปินแห่งชาติ สาขาศิลปะการแสดง (ผู้สร้าง-ผู้กำกับภาพยนตร์) ประจำปี พ.ศ. 2538
ศุภชัย ภู่งาม

| ศุภชัย ภู่งามม> ป.ช. ม.ว.ม. ท.จ.ว. ว.ป.ร. ๓ |
| --- | --- |

องคมนตรี
อยู่ในวาระ
เริ่มดำรงตำแหน่ง  8 เมษายน 2551  (16 ปี 10 เดือน 6 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร พระบาทสมเด็จพระวชิรเกล้าเจ้าอยู่หัว
นายกรัฐมนตรี: สมัคร สุนทรเวช สมชาย วงศ์สวัสดิ์ อภิสิทธิ์ เวชชาชีวะ ยิ่งลักษณ์ ชินวัตร ประยุทธ์ จันทร์โอชา  เศรษฐา ทวีสิน แพทองธาร ชินวัตร
ประธานศาลฎีกา คนที่ 35
ดำรงตำแหน่ง 1 ตุลาคม 2547 – 30 กันยายน 2548 (11 เดือน 29 วัน)
ก่อนหน้า: อรรถนิติ ดิษฐอำนาจ
ถัดไป: ชาญชัย ลิขิตจิตถะ
 
ข้อมูลส่วนบุคคล
เกิด: 4 มิถุนายน พ.ศ. 2487 (80 ปี)
ศาสนา: พุทธ

นายศุภชัย ภู่งาม (เกิด 4 มิถุนายน พ.ศ. 2488) องคมนตรี และอดีตประธานศาลฎีกา
ประวัติ

นายศุภชัย สำเร็จการศึกษาระดับปริญญาตรี นิติศาสตรบัณฑิต มหาวิทยาลัยธรรมศาสตร์, เนติบัณฑิตไทย และหลักสูตรวิทยาลัยป้องกันราชอาณาจักร รุ่น 39
การทำงาน

ศุภชัย ภู่งาม เคยเป็นผู้ช่วยผู้พิพากษา ผู้พิพากษาศาลจังหวัดอุดรธานี นครราชสีมา นนทบุรี ก่อนเข้ามาเป็นผู้พิพากษาประจำกระทรวง ช่วยงานศาลแพ่ง หัวหน้าศาลประจำกระทรวง หัวหน้าศาลจังหวัดหนองคาย หัวหน้าศาลชลบุรี ผู้พิพากษาศาลแรงงานกลาง ผู้พิพากษาศาลแพ่ง หัวหน้าคณะในศาลแพ่ง ผู้พิพากษาศาลอุทธรณ์ภาค 3 รองปลัดกระทรวงยุติธรรม (ฝ่ายวิชาการ) รองอธิบดีศาลแพ่ง ผู้พิพากษาศาลฎีกา รองอธิบดีศาลอุทธรณ์ภาค 3 หัวหน้าคณะในศาลฎีกา ประธานศาลอุทธรณ์ภาค 3
นายศุภชัย ดำรงตำแหน่งประธานศาลฎีกาเมื่อวันที่ 1 ตุลาคม พ.ศ. 2547 สืบต่อจากนายอรรถนิติ ดิษฐอำนาจ และเป็นผู้นำคณะผู้พิพากษาเข้ารับพระราชกระแสรับสั่งให้ตุลาการศาล ยุติธรรมช่วยแก้ไขวิกฤตของบ้านเมืองในช่วงกลางปี พ.ศ. 2548
ต่อมาในเดือนเมษายน พ.ศ. 2551 ได้รับพระกรุณาโปรดเกล้า ฯ แต่งตั้งเป็นองคมนตรี
ปัจจุบันดำรงตำแหน่งรองประธานกรรมการมูลนิธิเพชรรัตน-สุวัทนา
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2562 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2540 –  เหรียญจักรพรรดิมาลา (ร.จ.พ.)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
สายทิพย์ มนตรีกุล ณ อยุธยา

| สายทิพย์ มนตรีกุล ณ อยุธยา ต> ม., จ.ช., ร.ท.ภ. |
| --- | --- |
สายทิพย์ มนตรีกุล ณ อยุธยา ในปี พ.ศ. 2550
เกิด: 24 ธันวาคม พ.ศ. 2499 (68 ปี) จังหวัดพระนคร ประเทศไทย
สัญชาติ: ไทย
ชื่ออื่น: สายทิพย์ ประภาษานนท์
การศึกษา: นิเทศศาสตรบัณฑิต (สื่อสารมวลชน) (รุ่นที่ 13)  จุฬาลงกรณ์มหาวิทยาลัย
อาชีพ: ดีเจ พิธีกร ผู้จัดละคร ผู้บริหาร
ปีปฏิบัติงาน: พ.ศ. 2525–ปัจจุบัน
มีชื่อเสียงจาก: •ผู้บริหาร บริษัทGMM •ประธานเจ้าหน้าที่บริหาร บริษัท เชนจ์ 2561 จำกัด
คู่สมรส: หย่า
คู่รัก: วรฤทธิ์ ไวยเจียรนัย
บุตร: มนัสสิทธิ์ ประภาษานนท์
สายทิพย์ มนตรีกุล ณ อยุธยา (เกิด 24 ธันวาคม พ.ศ. 2499) ชื่อเล่น ฉอด เป็นที่รู้จักในชื่อ ดีเจพี่ฉอด เป็นนักจัดรายการวิทยุและผู้บริหารชาวไทย ปัจจุบันดำรงตำแหน่ง ประธานเจ้าหน้าที่บริหาร บริษัท เชนจ์ 2561 จำกัด ในเครือเดอะ วัน เอ็นเตอร์ไพรส์
ประวัติ

สายทิพย์จบการศึกษาระดับชั้นประถมศึกษาจากโรงเรียนสตรีวรนาถ เทเวศร์ ระดับชั้นมัธยมศึกษาตอนปลายจากโรงเรียนสาธิตมหาวิทยาลัยศรีนครินทรวิโรฒ ประสานมิตร แผนการเรียนวิทยาศาสตร์ - คณิตศาสตร์ และระดับอุดมศึกษาที่ คณะนิเทศศาสตร์ จุฬาลงกรณ์มหาวิทยาลัย (สื่อสารมวลชน) (รุ่นที่ 13) เมื่อเรียนเข้าชั้นปีที่ 4 ได้ออกฝึกงานจัดรายการวิทยุที่จังหวัดขอนแก่น โดยจัดรายการเพลงลูกทุ่ง
เริ่มงานด้านหนังสือตั้งแต่ยังเรียนไม่จบ โดยการเป็นนักเขียนนวนิยายในนิตยสารแพรวในชื่อนามปากกา "สายทิพย์" หลังเรียนจบเริ่มต้นอาชีพเป็นนักเขียนคำโฆษณา (อังกฤษ: Creative Copywriter) ให้กับ บริษัท พรีเมียร์มาร์เก็ตติ้ง จำกัด ทำให้ได้ร่วมงานกับไพบูลย์ ดำรงชัยธรรม , บุษบา ดาวเรือง , สันติสุข จงมั่นคง (ผู้ก่อตั้งแกรมมี่เอ็นเตอร์เทนเมนต์) เมื่อทั้งสามได้แยกไปเปิดบริษัท แกรมมี่เอ็นเตอร์เทนเมนต์ อย่างเต็มตัว สายทิพย์จึงได้ย้ายตามไปทำงานที่แกรมมี่ ในตำแหน่งโปรดักส์ชั่นเฮ้าส์ ทำงานเบื้องหลังรายการทีวี จากนั้นได้ลาออกจากงานและผันตัวไปเป็นนักจัดรายการวิทยุ โดยรายการวิทยุที่ได้จัดเป็นรายการแรกในชื่อดีเจพี่ฉอดคือรายการ เดย์ ไทม์ (อังกฤษ: Day Time) เป็นรายการเพลงสากล ทำให้เป็นที่รู้จักและมีชื่อเสียงมากขึ้น โดยรายการที่ทำให้เป็นที่รู้จักคือรายการ ผิวปากตามเพลง และ ร่มไม้รายทาง หลังจากนั้นจึงตัดสินใจลาออกจากงาน
ปี พ.ศ. 2532 เรวัติ พุทธินันท์ และ ไพบูลย์ ดำรงชัยธรรม ผู้ก่อตั้ง บริษัท แกรมมี่เอ็นเตอร์เทนเมนต์ จำกัด ที่เคยได้ร่วมงานกันมาแล้วก่อนหน้านี้ ได้มาชักชวนให้กลับไปทำงานที่แกรมมี่อีกครั้ง โดยแกรมมี่มีแผนจะขยายธุรกิจสู่ธุรกิจวิทยุจึงได้จัดตั้งบริษัทเพื่อผลิตรายการวิทยุ ภายใต้ชื่อ บริษัท เอ-ไทม์ มีเดีย จำกัด  เริ่มแรกได้ผลิตรายการวิทยุ 2 คลื่นความถี่คือ กรีนเวฟ และ  ฮอตเวฟ หลังจากนั้นได้มีการขยายงานเพิ่มมากขึ้นได้ดำรงตำแหน่งที่สูงขึ้นตามลำดับ โดยเป็นผู้บริหารควบคู่ไปกับการจัดรายการวิทยุ ด้านการบริการปัจจุบันดำรงตำแหน่ง ประธานกรรมการการบริหาร (สายธุรกิจสื่อ) บริษัท จีเอ็มเอ็ม แกรมมี่ (มหาชน) ด้านงานจัดรายการวิทยุจัดรายการ คลับ ฟรายเดย์ (อังกฤษ: Club Friday) และ คืนพิเศษคนพิเศษ ทางสถานีวิทยุกรีนเวฟ และ สถานีโทรทัศน์ดาวเทียมกรีน แชนแนล
ในปี พ.ศ. 2557 สายทิพย์ได้รับหน้าที่ให้เข้าบริหารสถานีโทรทัศน์จีเอ็มเอ็ม 25 ซึ่งต่อมาบริษัทนี้ได้ควบรวมกับกลุ่มทีซีซีจึงทำให้บทบาทการเป็นผู้บริหารในเครือแกรมมี่ลดลงเหลือเพียงกรรมการบริษัท จนกระทั่งใน พ.ศ. 2561 สายทิพย์ได้จัดตั้ง บริษัท เชนจ์ 2561 จำกัด ขึ้นเพื่อเปลี่ยนสถานะผู้ผลิตของจีเอ็มเอ็ม 25 ให้กลายเป็นบริษัทคอนเทนต์ครีเอเตอร์แห่งหนึ่งของไทย และบริษัทนี้ได้ควบรวมเข้า เดอะ วัน เอ็นเตอร์ไพรส์ พร้อม ๆ กับ จีเอ็มเอ็ม แชนแนล โฮลดิ้ง เมื่อเดือนธันวาคม พ.ศ. 2563 ปัจจุบันสายทิพย์ลาออกจากตำแหน่งกรรมการจีเอ็มเอ็ม แกรมมี่ เมื่อวันที่ 5 มกราคม พ.ศ. 2564 เพื่อดูแลบริษัท เชนจ์ 2561 แบบเต็มตัว
ครอบครัว

สายทิพย์เคยสมรส และเปลี่ยนนามสกุลเป็น ประภาษานนท์  มีลูกชายหนึ่งคนชื่อมนัสสิทธิ์ ประภาษานนท์  ชื่อเล่น น็อต จากนั้นได้หย่ากับสามี และกลับมาใช้ราชสกุลเดิมคือมนตรีกุล ณ อยุธยา ปัจจุบันลูกชายได้ทำงานอยู่ที่ต่างประเทศ
หน้าที่การงาน > ผู้บริหาร

สายทิพย์ มนตรีกุล ณ อยุธยา เป็นบุคคลที่ร่วมงานกับแกรมมี่มาตั้งแต่ยุคแรก ปัจจุบันมีตำแหน่งเป็นผู้บริหารระดับสูงของ จีเอ็มเอ็ม แกรมมี่ ควบคุมดูแลในสายงานสื่อของแกรมมี่ทั้งหมด และเป็นกรรมการบริษัทในบริษัทย่อยในเครือแกรมมี่
หน้าที่การงาน > ผู้บริหาร > จีเอ็มเอ็ม แกรมมี่

พ.ศ. 2560 - พ.ศ. 2563  รองประธานบริหารบริษัทแกรมมี่
พ.ศ. 2555 - พ.ศ. 2563  ประธานเจ้าหน้าที่บริหาร (สายธุรกิจสื่อ)
พ.ศ. 2552 - พ.ศ. 2563  กรรมการบริหารความเสี่ยง
พ.ศ. 2545 - พ.ศ. 2563  กรรมการ
พ.ศ. 2552 -  พ.ศ. 2555  ประธานเจ้าหน้าที่บริหารร่วม , ประธานกรรมการบริหารร่วม (ร่วมกับ บุษบา ดาวเรือง)
พ.ศ. 2532 -  พ.ศ. 2552  กรรมการบริหาร
หน้าที่การงาน > ผู้บริหาร > จีเอ็มเอ็ม มีเดีย

พ.ศ. 2552 - พ.ศ. 2563  ประธานกรรมการ
พ.ศ. 2550 - พ.ศ. 2563  ประธานเจ้าหน้าที่บริหาร
พ.ศ. 2545 - พ.ศ. 2563  กรรมการผู้จัดการ , กรรมการ
พ.ศ. 2551 -  พ.ศ. 2552  รองประธานกรรมการ
พ.ศ. 2550 -  พ.ศ. 2552  ประธานกรรมการบริหารความเสี่ยง
พ.ศ. 2548 -  พ.ศ. 2550  กรรมการบริหารความเสี่ยง
พ.ศ. 2545 -  พ.ศ. 2550  กรรมการบริหาร
หน้าที่การงาน > ผู้บริหาร > บริษัทย่อยอื่น ๆ

พ.ศ. 2561 - ปัจจุบัน ประธานบริษัท เช้นจ์ 2561 จำกัด
พ.ศ. 2555 - ปัจจุบัน กรรมการ บริษัท จีเอ็มเอ็ม แซท จำกัด
พ.ศ. 2553 - ปัจจุบัน กรรมการ บริษัท เอ เจน อีเว้นท์ เอเจนซี่ จำกัด
พ.ศ. 2553 - ปัจจุบัน กรรมการ บริษัท แอ็กซ์ สตูดิโอ จำกัด
พ.ศ. 2553 - ปัจจุบัน กรรมการ บริษัท อิมเมจ ออน แอร์ จำกัด
พ.ศ. 2550 - พ.ศ. 2560  กรรมการผู้จัดการ บริษัท เอไทม์ ทราเวิลเลอร์ จำกัด
พ.ศ. 2532 - พ.ศ. 2560  กรรมการผู้จัดการ บริษัท เอ-ไทม์ มีเดีย จำกัด
พ.ศ. 2557 - พ.ศ. 2560 ประธานกรรมการฝ่ายบริหาร บริษัท จีเอ็มเอ็ม แชนแนล จำกัด (เดิมชื่อ บริษัท จีเอ็มเอ็ม เอสดี ดิจิทัลทีวี จำกัด)
พ.ศ. 2549 - พ.ศ. 2555  กรรมการผู้จัดการ บริษัท โอเพ่น เรดิโอ จำกัด
พ.ศ. 2534 - พ.ศ. 2555  กรรมการผู้จัดการ บริษัท เรดิโอ คอนเซ็ป จำกัด
พ.ศ. 2538 - พ.ศ. 2550  กรรมการผู้จัดการ บริษัท จีเอ็มเอ็มทีวี จำกัด (เดิมชื่อ บริษัท แกรมมี่ เทเลวิชั่น จำกัด)
หน้าที่การงาน > การทำงานในอดีต

พ.ศ. 2525 - พ.ศ. 2530
ฝ่ายผลิตรายการ บริษัท วีดีโอ โปรดักชั่นเซ็นเตอร์ จำกัด
Creative Copy Writer บริษัทโฆษณาพรีเมียร์ มาร์เก็ตติ้ง จำกัด
ผู้จัดการฝ่ายโฆษณาประชาสัมพันธ์ บริษัท โอเอ เธียเตอร์ จำกัด
หน้าที่การงาน > จัดรายการวิทยุ

ปัจจุบัน
คลับ ฟรายเดย์ (อังกฤษ: Club Friday) (ร่วมกับดีเจพี่อ้อย - นภาพร ไตรวิทย์วารีกุล) ทุกวันศุกร์ เวลา 22.00 น. - 00.00 น. สถานีวิทยุกรีนเวฟ
คลับ ฟรายเดย์ โชว์ (อังกฤษ: Club Friday Show) (ร่วมกับดีเจพี่อ้อย - นภาพร ไตรวิทย์วารีกุล และ อั๋น - ภูวนาท คุนผลิน) ทุกวันเสาร์ เวลา 11.00 น. - 12.00 น. ทางช่อง one31
อดีต
ผิวปากตามเพลง
ร่มไม้รายทาง
* คืนพิเศษ คนพิเศษ
หน้าที่การงาน > พิธีกรรายการโทรทัศน์

ปัจจุบัน
พี่อ้อยพี่ฉอด ตัวต่อตัว ผลิตโดย CHANGE2561 (ร่วมกับดีเจพี่อ้อย - นภาพร ไตรวิทย์วารีกุล) ทุกวันศุกร์ เวลา 22.30 น. - 23.00 น. ทางAmarin TVHD34 (เริ่มวันพุธที่ 4 กรกฎาคม 2561 - ปัจจุบัน)
อดีต
ผลงาน > ผู้อำนวยการสร้าง

ผู้อำนวยการสร้าง ละคร Club Friday The Series 1 (6 ตุลาคม 2555 - 29 ธันวาคม 2555)
ผู้อำนวยการสร้าง ละคร Club Friday The Series 2 (เริ่มออกอากาศ 6 เมษายน 2556)
ผู้อำนวยการสร้าง ละครซิตคอม Love On Air (เริ่มออกอากาศ 7 เมษายน 2556)
ผู้อำนวยการสร้างฝ่ายบริหาร ภาพยนตร์สังกัดค่าย จีทีเอช (พ.ศ. 2554 - ปัจจุบัน)
ผลงาน > หนังสือ

อดีตนักเขียนนวนิยายนิตยสารแพรว ในชื่อนามปากกา "สายทิพย์"
หนังสือ "ร่มไม้รายทาง" สำนักพิมพ์สามสี
หนังสือ "สายน้ำที่ไม่ไหลกลับ"
หนังสือ "สีนวล สีนวล"
หนังสือ "มีคนเศร้ากว่าเราตั้งเยอะ" (ร่วมกับ ดีเจนภาพร) สำนักพิมพ์บุ๊คโชว์
หนังสือ "เรื่องเล่าจากคลับฟรายเดย์" (ร่วมกับ ดีเจนภาพร) สำนักพิมพ์บุ๊คโชว์
หนังสือ "รักที่ไม่ได้ออกอากาศ" (พ.ศ. 2553) (ร่วมกับ ดีเจนภาพร) สำนักพิมพ์บุ๊คโชว์
ผลงาน > ผู้จัดละคร

ผลงานละครโทรทัศน์ทั้งหมดในฐานะผู้จัดละคร บริษัท เช้นจ์ 2561 จำกัด ร่วมกับ วรฤทธิ์ ไวยเจียรนัย
ผลงานละครชุด Club Friday the Series ตั้งแต่ซีซั่น 1 ถึงปัจจุบัน
ออกอากาศทางช่อง Green Channel ซีซั่น 1-3 (เริ่มวันที่ 6 ตุลาคม 2555 - 29 ธันวาคม 2555,วันที่ 6 เมษายน 2556-2556)
ออกอากาศทางช่อง one31 ซีซั่น 4 (เริ่มวันที่ 20 มิถุนายน-25 กรกฎาคม พ.ศ. 2557)
ออกอากาศทางช่อง GMM25 ซีซั่น 5-12 (เริ่มวันที่ 4 ตุลาคม พ.ศ. 2557-26 ธันวาคม พ.ศ. 2563)
ออกอากาศทางช่อง one31 ซีซั่น 12 (เริ่มวันที่ 8 มกราคม พ.ศ. 2564-ปัจจุบัน)
ผลงานละครชุด Club Friday the Series ตั้งแต่ซีซั่น 1 ถึงปัจจุบัน
ออกอากาศทางช่อง Green Channel ซีซั่น 1-3 (เริ่มวันที่ 6 ตุลาคม 2555 - 29 ธันวาคม 2555,วันที่ 6 เมษายน 2556-2556)
ออกอากาศทางช่อง one31 ซีซั่น 4 (เริ่มวันที่ 20 มิถุนายน-25 กรกฎาคม พ.ศ. 2557)
ออกอากาศทางช่อง GMM25 ซีซั่น 5-12 (เริ่มวันที่ 4 ตุลาคม พ.ศ. 2557-26 ธันวาคม พ.ศ. 2563)
ออกอากาศทางช่อง one31 ซีซั่น 12 (เริ่มวันที่ 8 มกราคม พ.ศ. 2564-ปัจจุบัน)
รางวัลที่ได้รับ

บอส ออฟ เดอะ เยียร์ สาขาธุรกิจบันเทิง นิตยสารบอส (พ.ศ. 2546)
นักธุรกิจสตรีแห่งปี ประเภทนักบริหาร สาขาสื่อสารมวลชน (วิทยุ) (พ.ศ. 2546)
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2524 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
รายชื่อประเทศเรียงตามตัวอักษรภาษาไทย

รายชื่อประเทศ (อย่างสั้น) เรียงตามลำดับตัวอักษรภาษาไทย
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

กรีซ
กรีเนดา
กัมพูชา
กัวเตมาลา
กาตาร์
กานา
กาบอง
กาบูเวร์ดี
กายอานา
กินี
กินี-บิสเซา
เกาหลีใต้
เกาหลีเหนือ
แกมเบีย
โกตดิวัวร์
ค

คอซอวอ
คอโมโรส
คอสตาริกา
คาซัคสถาน
คิริบาส
คิวบา
คีร์กีซสถาน
คูเวต
เคนยา
แคนาดา
แคเมอรูน
โครเอเชีย
โคลอมเบีย
จ

จอร์เจีย
จอร์แดน
จาเมกา
จิบูตี
จีน
ช

ชาด
ชิลี
เช็กเกีย (สาธารณรัฐเช็ก)
ซ

ซานมารีโน
ซามัว
ซาอุดีอาระเบีย
ซิมบับเว
ซีเรีย
ซูดาน
ซูดานใต้
ซูรินาม
เซเชลส์
เซนต์คิตส์และเนวิส
เซนต์ลูเชีย
เซนต์วินเซนต์และเกรนาดีนส์
เซเนกัล
เซอร์เบีย
เซาตูแมอีปริงซีป
เซียร์ราลีโอน
แซมเบีย
โซมาเลีย
ไซปรัส
ญ

ญี่ปุ่น
ด

ดอมินีกา
เดนมาร์ก
ต

ตรินิแดดและโตเบโก
ตองงา
ติมอร์-เลสเต
ตุรกี
ตูนิเซีย
ตูวาลู
เติร์กเมนิสถาน
โตโก
ไต้หวัน
ท

ทาจิกิสถาน
แทนซาเนีย
ไทย
น

นครรัฐวาติกัน
นอร์เวย์
นามิเบีย
นาอูรู
นิการากัว
นิวซีแลนด์
นีวเว
เนเธอร์แลนด์
เนปาล
ไนจีเรีย
ไนเจอร์
บ

บราซิล
บรูไน
บอตสวานา
บอสเนียและเฮอร์เซโกวีนา
บังกลาเทศ
บัลแกเรีย
บาร์เบโดส
บาห์เรน
บาฮามาส
บุรุนดี
บูร์กินาฟาโซ
เบนิน
เบลเยียม
เบลารุส
เบลีซ
โบลิเวีย
ป

ปากีสถาน
ปานามา
ปาปัวนิวกินี
ปารากวัย
ปาเลสไตน์
ปาเลา
เปรู
โปรตุเกส
โปแลนด์
ฝ

ฝรั่งเศส
พ

พม่า
ฟ

ฟินแลนด์
ฟิลิปปินส์
ฟีจี
ภ

ภูฏาน
ม

มองโกเลีย
มอนเตเนโกร
มอริเชียส
มอริเตเนีย
มอลโดวา
มอลตา
มัลดีฟส์
มาซิโดเนียเหนือ
มาดากัสการ์
มาลาวี
มาลี
มาเลเซีย
เม็กซิโก
โมซัมบิก
โมนาโก
โมร็อกโก
ไมโครนีเชีย
ย

ยูกันดา
ยูเครน
เยเมน
เยอรมนี
ร

รวันดา
รัสเซีย
โรมาเนีย
ล

ลักเซมเบิร์ก
ลัตเวีย
ลาว
ลิทัวเนีย
ลิเบีย
ลีชเทินชไตน์
เลโซโท
เลบานอน
ไลบีเรีย
ว

วานูวาตู
เวเนซุเอลา
เวียดนาม
ศ

ศรีลังกา
ส

สเปน
สโลวาเกีย
สโลวีเนีย
สวิตเซอร์แลนด์
สวีเดน
สหรัฐ
สหรัฐอาหรับเอมิเรตส์
สหราชอาณาจักร
สาธารณรัฐคองโก
สาธารณรัฐประชาธิปไตยคองโก
สาธารณรัฐโดมินิกัน
สาธารณรัฐแอฟริกากลาง
สิงคโปร์
ห

หมู่เกาะคุก
หมู่เกาะโซโลมอน
หมู่เกาะมาร์แชลล์